Mingil hetkel tekkis Brisbane´is mõte minna meedia magistratuuri. Tänaseks olen selle õppe kohta kuulnud üpris palju hoiatavat - meeletu sahtlisse kirjutatavate praktiliste  tööde maht ja hilisem konkurents, et mingigi tööots saada. Sestap olen üpris rahul praeguse tagasihoidliku valiku, raamatukogundusega, mis tegelikkuses hõlmab palju rohkem, kui pealtnäha arvata võib.  Küll aga on ja jääb puudus aastaaegade vaheldumisest (ja seda on nii mõnigi tuttav eurooplane kurtnud) . Et lund ja külma pole, sellest ehk polegi nii kahju. Suusakuurordid on ka Austraalia lõunaosas ja alati võib planeerida nädalase otsa Uus-Meremaa vapustavatele suusaradadele, umbes nagu eestlased käivad  Slovakkias ja Soomes.